Ieslodzījuma vietu pārvaldes

iepirkuma

**„Olaines cietuma (Latvijas Cietumu slimnīca) un Cēsu Audzināšanas iestādes nepilngadīgajiem ēku tehniskā apsekošana”**

(iepirkuma identifikācijas numurs IeVP 2017/16)

Piedāvājumu vērtēšanas protokols Nr. 2017/16/3

Rīgā 2017. gada 2. martā

Ar Ieslodzījuma vietu pārvaldes (turpmāk – Pārvalde) priekšnieka 2017. gada 2. janvāra rīkojumu Nr.2 „Par iepirkumu komisijas izveidošanu” izveidotās iepirkumu komisijas (turpmāk – Iepirkumu komisija) iepirkuma „Olaines cietuma (Latvijas Cietumu slimnīca) un Cēsu Audzināšanas iestādes nepilngadīgajiem ēku tehniskā apsekošana” (identifikācijas Nr. IeVP 2017/16) (turpmāk – Iepirkums) sēdē plkst.9.25, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece majore Tatjana Trocka **Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Finanšu vadības un kontroles daļas vadītāja kapteine Inesa Mališeva

Pārvaldes centrālā aparāta Uzraudzības daļas galvenais inspektors majors Madars Vekmanis

Pārvaldes centrālā aparāta Apsardzes daļas galvenais inspektors majors Vadims Petruhins

Pārvaldes centrālā aparāta Nodrošinājuma daļas ugunsdrošības un civilās aizsardzības tehniķis Gints Bogdanovs

**Iepirkuma priekšmets un īss tā apraksts**:

„Olaines cietuma (Latvijas Cietumu slimnīca) un Cēsu Audzināšanas iestādes nepilngadīgajiem ēku tehniskā apsekošana.”

**Izvēles kritērijs:**

„Par Pretendenta piedāvājuma izvēles kritēriju tiek noteikts piedāvājums ar viszemāko līgumcenu par katru daļu atsevišķi, kas atbilst Nolikumā minētajām prasībām un tehniskajai specifikācijai, iekļaujot visus nodokļus (izņemot PVN) un izdevumus (t.sk. transporta pakalpojumi, piegādes u.c. izmaksas, t.sk. saistītas ar tehniskajā specifikācijā nenorādītu un neparedzētu darbu izpildi, kas tehnoloģiski saistīti ar iepirkuma priekšmeta īstenošanu noteiktajā termiņā un vietā).”

**Sēdi vada:** Pārvaldes priekšnieka vietniece majore Tatjana Trocka.

**Sēdes gaita:**

T. Trocka nosauc piedāvājumu iesniegušos pretendentus:

|  |  |  |  |
| --- | --- | --- | --- |
| Pretendenta  nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums un laiks | Piedāvājuma reģistrācijas Nr. |
| SIA „BALTS UN MELNS”, reģistrācijas Nr.40003659614 | Gaujas iela 11, Rīga, LV-1026 | 2017. gada 23. februāris, plkst.11.20 | 2983 |
| SIA „Forma 2”, reģistrācijas Nr.50003883681 | Graudu iela 61B, Rīga, LV-1058 | 2017. gada 24. februāris, plkst.9.11 | 3045 |

M. Vekmanis informē par Iepirkuma nolikumā (turpmāk – Nolikums) noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | saskaņā ar Ministru kabineta 2015.gada 30.jūnija noteikumiem Nr.337 "Noteikumi par Latvijas būvnormatīvu LBN 405–15 "Būvju tehniskā apsekošana"" jāiesniedz attiecīga sertifikāta (ēku tehniskās apsekošanas veikšanai) kopija. |
| 4.1.2. | **apliecinājums**,ka Pretendentam pakalpojuma sniegšanai ir nepieciešamās iekārtas un legāla (licenzēta) programmatūra. |
| 4.1.3. | **apliecinājums,** ka Pretendents darbojas ēku tehniskās apsekošanas pakalpojumu sniegšanai jomā, un pēdējo 3 (trīs) gadu (2014., 2015. un 2016.gada) un 2017.gada (līdz piedāvājuma iesniegšanas brīdim) laikā Pretendentam ir pieredze vismaz 3 (trīs) iepirkuma priekšmetam atbilstošu līgumu izpildē juridiskām personām vai valsts pārvaldes iestādēm. Par Iepirkuma priekšmetam atbilstošu līgumu tiks uzskatīts tāds līgums, kura ietvaros gada laikā ir izpildīts tāds pakalpojuma apjoms, kas nav mazāks par Tehniskajā specifikācijā norādīto Nolikuma ieplānoto tehniskās apsekošanas pakalpojumu izpildes apjomu. |
| 4.1.4. | Pretendentam **jāiesniedz atsauksmes** vai **citi pierādījumi** no Nolikuma 4.1.3.apakšpunktā minēto pakalpojumu saņēmējiem. **Atsauksmēs** vai **citos pierādījumos** jābūt norādei vai līgums tika izpildīts noteiktajā termiņā un kvalitatīvi. |

M. Vekmanis ziņo par pretendentu iesniegto piedāvājumu atbilstību Nolikuma kvalifikācijas prasībām.

|  |  |  |
| --- | --- | --- |
| Nolikuma apakšpunkta Nr. | SIA „BALTS UN MELNS” | SIA „Forma 2” |
| 4.1.1. | Ir iesniegts/atbilst | Ir iesniegts/atbilst |
| 4.1.2. | Ir iesniegts/atbilst | Ir iesniegts/atbilst |
| 4.1.3. | Ir iesniegts/atbilst | Ir iesniegts/atbilst |
| 4.1.4. | Ir iesniegts/atbilst | Ir iesniegts/atbilst |

V. Petruhins informē par Nolikumā noteiktajiem Tehniskās specifikācijas nosacījumiem un ziņo, ka pretendentu iesniegtie tehniskie piedāvājumi atbilst Nolikuma Tehniskās specifikācijas prasībām.

N. Gruzdova ziņo, ka pretendentu piedāvājumi ir pareizi noformēti un atbilst Nolikuma prasībām.

I. Mališeva nosauc pretendentu finanšu piedāvājumus:

|  |  |  |  |
| --- | --- | --- | --- |
| Pretendents | 1.daļa Līgumcena EUR bez PVN | 2.daļa Līgumcena EUR bez PVN | Kopā Līgumcena, EUR bez PVN (piedāvājuma izvēles kritērijs) |
| SIA „BALTS UN MELNS”, reģistrācijas Nr.40003659614 | 6 950,00 | 3 950,00 | 10 900,00 |
| SIA „Forma 2”, reģistrācijas Nr.50003883681 | 3 700,00 | 2 270,00 | 5 970,00 |

N. Gruzdova informē, ka, ņemot vērā, ka piedāvājuma izvēles kritērijs ir – viszemākā līgumcena par katru daļu atsevišķi, kas atbilst Nolikumā minētajām prasībām un tehniskajai specifikācijai, iekļaujot visus nodokļus (izņemot PVN) un izdevumus (t.sk. transporta pakalpojumi, piegādes u.c. izmaksas, t.sk. saistītas ar tehniskajā specifikācijā nenorādītu un neparedzētu darbu izpildi, kas tehnoloģiski saistīti ar iepirkuma priekšmeta īstenošanu noteiktajā termiņā un vietā), līguma slēgšanas tiesības būtu piešķiramas:

1. un 2.daļā – SIA „Forma 2”, reģistrācijas Nr.50003883681, juridiskā adrese: Graudu iela 61B, Rīga, LV-1058.

Atbilstoši Publisko iepirkumu likuma (turpmāk – Likums) 8.2 panta devītās daļas nosacījumiem (redakcija, kas bija spēkā līdz 2017. gada 28. februārim) pēc piedāvājumu iesniegšanas termiņa beigām iepirkuma komisija izvērtē iesniegtos piedāvājumus un izvēlas vienu vai vairākus piedāvājumus. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības iepirkumā saskaņā ar Likuma 8.2 panta piekto daļu (redakcija, kas bija spēkā līdz 2017. gada 28. februārim).

Atbilstoši Likuma 8.2 panta septītās daļas nosacījumiem (redakcija, kas bija spēkā līdz 2017. gada 28. februārim) pasūtītājs, izmantojot Ministru kabineta noteikto informācijas sistēmu – pārbauda un saņem informāciju par pretendentu.

Saskaņā ar E-izziņu sistēmas datubāzes saņemto informāciju pretendentam SIA „Forma 2”, reģistrācijas Nr.50003883681:

– nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR (viens simts piecdesmit *euro* un nulle *euro* centi);

– nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tā saimnieciskā darbība, nav uzsākta tiesvedība par tā bankrotu, nav likvidācijas.

**Iepirkumu komisijas lēmums:**

1. Par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt 1. un 2.daļā – SIA „Forma 2”, reģistrācijas Nr.50003883681, juridiskā adrese: Graudu iela 61B, Rīga, LV-1058.

2. Saskaņā ar Likuma 8.2 panta desmitās daļas nosacījumiem (redakcija, kas bija spēkā līdz 2017. gada 28. februārim) informēt pretendentus par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

3. Atbilstoši Pārvaldes 2013. gada 6. marta iekšējiem noteikumiem Nr. 1/13.1–n.–5 „Publisko iepirkumu organizēšanas kārtība Ieslodzījuma vietu pārvaldē” un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu daļai koordinēt līguma noslēgšanu ar Iepirkumu komisijas lēmuma 1.punktā minēto pretendentu.

4. Saskaņā ar Likuma 8.2 panta divpadsmito daļu (redakcija, kas bija spēkā līdz 2017. gada 28. februārim) ne vēlāk kā 5 (piecas) darbdienas pēc līguma noslēgšanas publicēt informatīvu paziņojumu Iepirkumu uzraudzības biroja mājas lapā par noslēgto līgumu.

Piedāvājumu vērtēšanas sēde tiek slēgta plkst.10.00.

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: I. Mališeva

M. Vekmanis

V. Petruhins

G. Bogdanovs